**VEGA-kunstnere nomineret til DMA 2012**

*Den 10. november går det løs i Forum til Danish Music Awards 2012. Blandt de nominerede er fem kunstnere, som man kan opleve i VEGA.*

I tirsdags blev det offentliggjort, at Mette Lindberg fra [The Asteroids Galaxy Tour](http://www.facebook.com/TheAsteroidsGalaxyTour?fref=ts) er nomineret til en [Danish Music Awards](http://www.billetlugen.dk/musik/26288/danish-music-award-2012/) i kategorien *”Årets Danske Kvindelige Kunstner”*. Men hun er ikke den eneste VEGA-kunstner, der har chancen for at løbe af sted med en af de eftertragtede statuetter.

*The Asteroids Galaxy Tour / 20. oktober i Lille VEGA –* [*Læs mere og køb billet*](http://vega.dk/arrangementer/the-asteroids-galaxy-tour-7649.html)

**Nye navne rykker**
Den danske sangerinde [Nabiha](http://www.facebook.com/nabihamusic?fref=ts) har hittet på flere radiokanaler med sine funkede popsange, hun har udsolgt Lille VEGA to gange i bare i år – og i 2013 giver hun endnu en koncert, denne gang i store VEGA. Til Danish Music Awards er hun nomineret i to kategorier. Det er hittet ”Never Played the Bass”, der både kan indbringe Nabiha prisen for *”Årets Danske Clubudgivelse”* og *”Årets Danske Musikvideo”.* Se videoen [her](http://www.youtube.com/watch?v=Ugacn9WHsJ8&feature=related):
<http://www.youtube.com/watch?v=Ugacn9WHsJ8&feature=related>
*Nabiha / 24. november i Lille VEGA og 13. april 2013 i Store VEGA –* [*Læs mere og køb billet*](http://vega.dk/arrangementer/nabiha-8768.html)Også det nye, fremadstormende raggae-dancehall-makkerpar [Klumben](http://www.facebook.com/TheKlumb?fref=ts) og [Raske Penge](http://www.facebook.com/RaskePenge?fref=ts) er nomineret. Det er i katetogorien *”Årets Publikumspris”.*

*Klumben og Raske Penge dancehall-fest / 18. oktober i Store VEGA - [Læs mere og køb billet](http://vega.dk/arrangementer/klumben-raske-penge-8501.html%22%20%5Ct%20%22_blank)*

 **Gode chancer for dansk rock**

Danish Music Awards har nomineret tre bands i kategorien *”Årets Danske Rockudgivelse”*, og af dem er både [Turboweekend](http://www.facebook.com/turboweekend?fref=ts) og [Spleen United](http://www.facebook.com/spleenunited?fref=ts) med i opløbet. I sommer udgav Turboweekend albummet ”[Fault Lines](http://gaffa.dk/anmeldelse/61001)”, og i november spiller de hele to koncerter i Store VEGA.

Tidligere i år var Spleen United ude med den ligeså roste plade ”[School of Euphoria](http://gaffa.dk/anmeldelse/56554)”. Og det er altså disse to, danske rockbands, der er har gode chancer for at blive *”Årets Danske Rockudgivelse”* til DMA 2012.

*Turboweekend / 8. november i Store VEGA –* [*Læs mere og køb billet*](http://vega.dk/arrangementer/turboweekend-ekstrakoncert-8847.html)

*Spleen United / 29. november i Store VEGA –* [*Læs mere og køb billet*](http://vega.dk/arrangementer/spleen-united-7971.html)